На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), члана 348. Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), одлучујући по захтеву Жикице Стојановића из Дуката за отуђење приплодног грла по уговору о додели квалитетне јунице 320-44/12-I-44 од 08.02.2012.године,

Општинско веће општине Гаџин Хан, на 14. (четрнаестој) седници, одржаној дана 25. новембра 2016. године, доноси

**Р Е Ш Е Њ Е**

**1-ЗАКЉУЧИТИ** са **Жикицом Стојановићем из Дуката**, анекс уговора бр. 320-44/12-I-44, о додели квалитетне јунице бр. DE 0944636541, од 08.02.2012.године.

**3-ОВЛАШЋУЈЕ СЕ** Саша Ђорђевић председник општине Гаџин Хан да у име и за рачун општине Гаџин Хан закључи анекс уговора о додели квалитетне јунице из става 1. изреке овог решења са **Жикицом Стојановићем из Дуката**.

**О б р а з л о ж е њ е**

Општинском већу општине Гаџин Хан дана 08.11.2016. године, Жикица Стојановић из Дуката поднео је молбу бр.06-320-510/16-III, којом је затражио да постојећу обавезу из уговора бр. 320-44/12-I-44 од 08.02.2012.године о додели квалитетене јунице сименталске расе. DE 0944636541, замени новом обавезом према млађој крави која се води под бројем РС 7184562891, до истека преузете уговорне обавезе од 5 година, а да јуницу за коју је склопио уговор, отуђи. Као разлог оваквог захтева нaводи немогућност репродукције грла и поред предузимања одређених мера ради излечења стерилитета

Законом о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), чланом 348. прописано је:

*„Обавеза престаје ако се поверилац и дужник сагласе да постојећу обавезу замене новом и ако нова обавеза има различит предмет или различит правни основ.“*

Одлучујући о захтеву Жикице Стојановића из Дуката, на основу наведених одредаба закона донета је одлука као у изреци.

**Поука о правном леку**: Против овог решења може се поднети жалба Министарству пољопривреде и заштите животне средине, ул. Немањина 22-26, 11000 Београд , у року од 15 дана од дана достављања жалбе странци. Жалба се писмено непосредно предаје или шаље препорученом пошиљком поштом Општинском већу општине Гаџин Хан које је донело првостпено решење или се саопштава усмено на записник, са доказом о плаћеној административној такси у износу од 430,оо динара, на текући рачун Републике Србије број:840-742221843-57 модел 97 по тарифном броју 6. Закона о републичким административним таксама.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-320-510/16-III

У Гаџином Хану, дана 25. новембра 2016. год.

**ПРЕДСЕДНИК** **ОПШТИНСКОГ ВЕЋА**

Саша Ђорђевић

Доставити:

- Жикици Стојановићу из Дуката

-председнику општине Гаџин Хан

-архиви